CDLVI.  Bona et immunitates Stivagii monasterii confirmat.   (Anno 1140, Dec. 12.) [HUGO,  Annal. Praem.,  II, p. 540.]
Author: Innocentius II

INNOCENTIUS episcopus, servus servorum Dei, dilecto filio HENRICO praeposito Stivagii, ejusque successoribus regulariter instituendis in perpetuum.

Ad hoc nobis Ecclesiae Catholicae cura a summo pastore Deo commissa est, ut Dei servos paternis affectibus diligamus, et eo amplius studeamus ipsorum devotionem, modis omnibus confovere; quo ferventius ipsi disciplinis ecclesiasticis et sanctorum Patrum Regulis inhaerere noscuntur, tunc enim noster Deo erit gratus famulatus si sanctorum locorum salubris institutio, rigor et ordo nostris patrociniis in religionis puritate fuerint conservata. Ea propter, dilecte in Domino fili Henrice praeposite, tuis rationabilibus postulationibus clementer annuimus, et praefatum monasterium, cui Deo auctore praeesse dignosceris, sub beati Petri et nostra protectione suscipimus et praesentis scripti patrocinio communimus, statuentes ut quascunque possessiones, quaecunque bona idem monasterium inpraesentiarum juste et canonice possidet, aut in futurum concessione pontificum, largitione regum, vel principum, oblatione fidelium, seu aliis justis modis, Dei propitio, poterit adipisci, firma tibi tuisque successoribus et illibata permaneant, in quibus haec propriis nominibus duximus adnotanda: eamdem villam ipsius monasterii cum aliis villis sibi subjectis, videlicet Brehemont cum tota terra de Lacavere usque Bellummontem, tam cultam quam incultam, et quindecim mansos apud Mansuile cum tota terra de Lastigie usque Fossehe, cum alio praedio ab Haldidvidis vado usque ad grandem rivum cum piscatione ipsius rivi, cum tota silva quae vocatur Espasge, et piscationem a Fracta Petra ad Haldidvidis vadum, et insuper tertiam partem ipsius banni Stivagii, tam in terris quam in pratis, in silvis, in aquis et totius banni quorumlibet animalium pasturis. Decimationem quoque totius banni ipsius tam frugum, quam animalium cum censu capitali hominum manentium in tota Lotharingia, tam hominum Eleonis monasterii quam Stivagio pertinentium; Sindronisvillam quam dedit Sendraas cum decimatione, cum mancipiis et justitia ipsius banni, cum suo confinio a vado Mosellae qui vadus S. Petri vocatur, usque Silvam quae Liwir dicitur, et ultra campum Sancti Quintini usque supradictam Mosellam, cum piscatione usque Tornalli: praedium Saberti-orti cum mancipiis et justitia ipsius banni. Quatuor quarteria terrae quae habetis apud Frovillam; duodecim quos habetis in allodio de Bassumpunt. Duo quarteria terrae quae habetis apud Hennolvillam; allodium d' Envas cum duobus silvis et justitia ipsius banni cum mancipiis, decimationem croadarum et ancingiarum et agriculturae quatuor boum in eodem loco arantium, et broli quam ab antiquo libere tenuistis. Curiam de Dunceres et ecclesiam cum capella sibi subjecta in honore sanctae Mariae et apud supradictam curiam pertinent octo quarteria terrae; census minorum quatuor quarteriorum sexdecim denarii sunt, et duodecim gallinae et singula horum quatuor quarteriorum debent pro vectura et tritura tres denarios et quatuor gerbas de accingiis et tempore secationis et messis, falcem et tres sortes sex solidos debent. Quindecim orti quinque solidos debent, et quindecim gallinas et singulae quinque ova. Et censuum apud Sefrevile et Roiville, et Bereznil, et Nossoncour, quinque solidi debent, et praedium de jungeris cum mancipiis, silvis, pratris et justitiam banni. In Alsatia apud Singolsem ecclesiam in honore beati Petri cum omni decimatione et praedium in quo sita est eadem ecclesia, et quinquaginta duas hobas in eodem pago. Ecclesiam Dispaglingis cum omni decimatione. Apud Farlivigis ecclesiam cum omni decimatione, et ecclesiam cum decimis de Falves. Apud Andlan, ecclesiam Sancti Andreae cum omni decimatione; ecclesiam Stivagiensem in qua coenobium vestrum situm est. Regimen animarum tam clericorum quam laicorum parochianarum ecclesiarum cum omnibus pertinentibus suis, videlicet ecclesiam Sanctae Mariae in eodem loco sitam cum capella Sancti Michaelis de Belmunt, capellam etiam Sancti Apri Norpadi ecclesiae, capellam Sancti Dionysii Burguntiae, capellam Sancti Remigii et ecclesiam Sanctae Mariae de Mosteriolo parochialem, cum capella Sancti Martini de Nohenneis cum decimis et censibus earum et decimationem de Cretumville. Apud Bellummontem, quindecim mansos in atrio manentes. Apud Norpadi ecclesiam, quindecim mansos in atrio, et apud Burguntiam quindecim mansos in atrio; apud Sanctum Remigium quindecim mansos in atrio. Apud Nohenneis quindecim mansos in atrio ad luminare ecclesiae Sanctae Mariae spectantes. Synodalia quoque placita et justitiam laicorum, curas quoque recipientium ecclesias de manibus vestris, et caetera quae ex concessione sanctae recordationis, piae memoriae sanctae Tullensis Ecclesiae Brunonis qui inde vobis privilegium conscripsit et dedit. Praeterea auctoritate apostolica prohibemus, ut nullus advocatus in bonis seu rusticis ipsius monasterii, nisi ex consensu accipiat, vel novas consuetudines seu exactiones aliquas eis imponat, nec subadvocatum loci sui constituat. Decernimus ergo, ut nec episcopo, nec regi, nec duci, sive principi, nec alicui omnino hominum liceat praefatum monasterium temere perturbare, gravare, aut ejus possessiones auferre, vel ablatas retinere, minuere, seu aliquibus molestiis fatigare, sed omnia integra conserventur eorum pro quorum gubernatione et sustentatione concessa sunt, usibus omnibus profutura. Si qua igitur in posterum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, nisi reatum suum congrua satisfactione correxerit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco sua jura servantibus, sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen.Ego Gregorius diaconus card. Sanctorum Sergii Ego Innocentius Catholicae Ecclesiae episcopus. Ego Conradus episcopus Sabinensis. Ego Gerardus presbyter card. tit. S. Crucis in Sertin. Ego Ivo presbyter card. tit. Sancti Laurentii in Damaso. Ego Chrisogonus presb. card. tit. Sanctae Praxedis. Ego GG. presbyter card. tit. Calixti. Ego Cono presb. card. tit. Sanctae Caeciliae. et Bacchi. Ego Otto diac. card. Sancti Georgii ad Velum Aureum. Ego Gerardus diac. card. Sanctae Mariae in Dominica Ego Octavianus card. Sancti Nicolai in Carcere. Ego Thomas S. Romanae Ecclesiae diac. card. Datum Laterani per manum Henrici sanctae Romanae Ecclesiae diac. card. et cancellarii, II Idus Decembris, indictione III, Incarnationis Dominicae anno 1140, pontificatus vero domni Innocentii papae II anno undecimo.